|  |
| --- |
| Министерски съвет |
| |  |  | | --- | --- | | брой: 62, от дата 6.8.2019 г.   Официален раздел / МИНИСТЕРСКИ СЪВЕТ | стр.12 | |
|  |
|  |
| Постановление № 194 от 2 август 2019 г. за допълнение на Наредбата за пенсиите и осигурителния стаж, приета с Постановление № 30 на Министерския съвет от 2000 г. |
|  |
| **ПОСТАНОВЛЕНИЕ № 194 ОТ 2 АВГУСТ 2019 Г.**  **за допълнение на Наредбата за пенсиите и осигурителния стаж, приета с Постановление № 30 на Министерския съвет от 2000 г.** (обн., ДВ, бр. 21 от 2000 г.; изм. и доп., бр. 43, 61 и 81 от 2000 г., бр. 36 от 2001 г., бр. 19 от 2002 г.; попр., бр. 21 от 2002 г.; доп., бр. 74 от 2002 г.; Решение № 7581 на Върховния административен съд от 2002 г. – бр. 76 от 2002 г.; Решение № 11701 на Върховния административен съд от 2002 г. – бр. 119 от 2002 г.; изм. и доп., бр. 19 от 2003 г., бр. 25 и 68 от  2004 г., бр. 24 от 2005 г., бр. 48 от 2006 г., бр. 15 от  2007 г., бр. 17 от 2008 г., бр. 1, 16, 79, 84 и 87 от  2009 г., бр. 2 от 2010 г., бр. 13 от 2011 г., бр. 16 и 80 от 2012 г., бр. 33 и 62 от 2013 г., бр. 23 от 2014 г., бр. 19 и 40 от 2015 г., бр. 17 и 54 от 2016 г., бр. 29 и 41 от 2017 г., бр. 21, 49 и 107 от 2018 г. и бр. 40 от 2019 г.)  МИНИСТЕРСКИЯТ СЪВЕТ  ПОСТАНОВИ:  **§ 1.** В глава втора, раздел първи, се създава чл. 50а:  „Чл. 50а. (1) При подадено заявление-декларация по чл. 13, ал. 1 от Закона за личната помощ за предоставяне на лична помощ по реда на закона от пенсионер, който получава добавка за чужда помощ по чл. 103 от КСО, НОИ превежда дължимата сума за добавката на Агенцията за социално подпомагане. Сумите се превеждат за времето от датата на започване на изпълнението на трудовия договор с асистента, предоставящ личната помощ, до края на месеца, в който е прекратен трудовият договор, въз основа на информация от отчета по чл. 35 от Закона за личната помощ.  (2) В случаите по ал. 1 разпореждането, с което е отпусната добавката за чужда помощ, не се изменя.  (3) Националният осигурителен институт изплаща добавката за чужда помощ по чл. 103 от КСО към пенсията на лицето по ал. 1, когато трудовият договор с асистента е прекратен – за времето от първо число на месеца, следващ месеца на прекратяването на договора, до края на месеца, през който е сключен нов трудов договор по чл. 14, ал. 5 от Закона за личната помощ.  (4) Сроковете, редът и начинът за превеждане на сумите по ал. 1, както и за обмен на информация между НОИ и Агенцията за социално подпомагане се уреждат със споразумение.“  **Заключителна разпоредба**  **§ 2.** Постановлението влиза в сила от 1 септември 2019 г.  Министър-председател: **Бойко Борисов**  Главен секретар на Министерския съвет: **Веселин Даков**  6233 |